Národná rada Slovenskej republiky

**VI. volebné obdobie**

–––––––––––––––––––––––––––––––––––––––––––––––––––––––––––––––––––

Číslo : 845/2012

**37a**

### **S p r á v a**

**o výsledku prerokovania** **Programového vyhlásenia vlády Slovenskej republiky so žiadosťou o vyslovenie dôvery vláde (tlač 37)** **vo výboroch Národnej rady Slovenskej republiky**

**–––––––––––––––––––––––––––––––––––––––––––––––––––––––––––––––––––––––––––––––-**

 Programové vyhlásenie vlády Slovenskej republiky so žiadosťou o vyslovenie dôvery vláde (tlač 37) predložila vláda Slovenskej republiky Národnej rade Slovenskej republiky v súlade s článkom 113 Ústavy Slovenskej republiky.

**I.**

 Predseda vlády Robert Fico predniesol Programové vyhlásenie vlády Slovenskej republiky so žiadosťou o vyslovenie dôvery vláde na rokovaní Národnej rady Slovenskej republiky dňa 2. mája 2012 s tým, že schôdza NR SR bola prerušená do 3. mája 2012. Počas tohto obdobia zasadali výbory NR SR.

 Programové vyhlásenie vlády Slovenskej republiky so žiadosťou o vyslovenie dôvery vláde bolo doručené v písomnej forme poslancom Národnej rady Slovenskej republiky pred 2. schôdzou Národnej rady Slovenskej republiky ako tlač 37.

 Predseda Národnej rady SR svojim rozhodnutím č. 35 zo dňa 27. apríla 2012 pridelil podľa § 107 ods. 2 zákona číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov Programové vyhlásenie vlády Slovenskej republiky so žiadosťou o vyslovenie dôvery vláde (tlač 37) všetkým výborom (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) na prerokovanie **do 3. mája 2012**.

Ide o tieto výbory :

Výbor NR SR pre financie a rozpočet

Ústavnoprávny výbor NR SR

Výbor NR SR pre hospodárske záležitosti

 Výbor NR SR pre pôdohospodárstvo a životné prostredie

Výbor NR SR pre verejnú správu a regionálny rozvoj

Výbor NR SR pre sociálne veci

Výbor NR SR pre zdravotníctvo

Výbor NR SR pre obranu a bezpečnosť

Zahraničný výbor NR SR

Výbor NR SR pre vzdelávanie, vedu, mládež a šport

Výbor NR SR pre kultúru a média

 Výbor NR SR pre ľudské práva a národnostné menšiny

 Výbor NR SR pre európske záležitosti

 Predseda Národnej rady SR súčasne určil ako gestorský Výbor Národnej rady Slovenskej republiky pre financie a rozpočet, ktorý na základe uznesení výborov predloží na schôdzu Národnej rady Slovenskej republiky správu o prerokovaní Programového vyhlásenia vlády Slovenskej republiky so žiadosťou o vyslovenie dôvery vláde (tlač 37a) vo výboroch a návrhy z rozpravy ako podklady na prijatie uznesenia Národnej rady Slovenskej republiky.

 Programové vyhlásenie vlády Slovenskej republiky so žiadosťou o vyslovenie dôvery vláde (tlač 37) prerokovali v stanovenom termíne všetky určené výbory Národnej rady Slovenskej republiky.

**II.**

 Výbory **vyslovili súhlas** s predloženým Programovým vyhlásením vlády Slovenskej republiky so žiadosťou o vyslovenie dôvery vláde (tlač 37)

a **odporučili** Národnej rade Slovenskej republikyProgramové vyhlásenie vlády Slovenskej republiky **schváliť** a**vysloviť** dôveru vláde SR.

1. **Prijali platné uznesenia :**

 Výbor NR SR pre financie a rozpočet (uzn. č. 5 z 3. mája 2012)

 Ústavnoprávny výbor NR SR (uzn. č. 4 z 2. mája 2012)

Výbor NR SR pre hospodárske záležitosti (uzn. č. 3 z 3. mája 2012)

Výbor NR SR pre pôdohospodárstvo a životné prostredie (uzn. č. 3 z 3. mája 2012)

Výbor NR SR pre verejnú správu a regionálny rozvoj (uzn. č. 3 z 2. mája 2012)

Výbor NR SR pre sociálne veci (uzn. č. 3 z 2. mája 2012)

Výbor NR SR pre zdravotníctvo (uzn. č. 3 z 2. mája 2012)

Výbor NR SR pre obranu a bezpečnosť (uzn. č. 3 z 2. mája 2012)

Zahraničný výbor NR SR (uzn. č. 3 z 3. mája 2012)

Výbor NR SR pre vzdelávanie, vedu, mládež a šport (uzn. č. 4 z 3. mája 2012)

Výbor NR SR pre kultúru a média (uzn. č. 3 z 2. mája 2012)

Výbor NR SR pre európske záležitosti (uzn. č. 3 z 3. mája 2012)

Výbor NR SR pre ľudské práva a národnostné menšiny (uzn. č. 5 z 2. mája 2012)

**III.**

Gestorský výbor na základe uznesení výborov kProgramovému vyhláseniu vlády Slovenskej republiky so žiadosťou o vyslovenie dôvery vláde (tlač 37)

 odporúča Národnej rade Slovenskej republiky podľa čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky

1. **s c h v á l i ť**

 Programové vyhlásenie vlády Slovenskej republiky

1. **v y s l o v i ť**

 dôveru vláde Slovenskej republiky

**IV.**

 Predmetná správa výborov Národnej rady Slovenskej republiky k  Programovému vyhláseniu vlády Slovenskej republiky so žiadosťou o vyslovenie dôvery vláde (tlač 37a) bola schválená uznesením gestorského výboru č. 10 z 3. mája 2012. Výbor určil poslanca Daniela Duchoňa a Ladislava Kamenického za spoločných spravodajcov výborov.

Zároveň ich poveril

1. predložiť a predniesť správu výborov na schôdzi Národnej rady Slovenskej republiky,

1. navrhnúť Národnej rade Slovenskej republiky postup pri hlasovaní o návrhoch,

ktoré vyplynuli z rozpravy a hlasovať o Programovom vyhlásení vlády Slovenskej republiky so žiadosťou o vyslovenie dôvery vláde ihneď po ukončení rozpravy k nemu;

Návrh uznesenia Národnej rady Slovenskej republiky je súčasťou tejto správy.

Bratislava 3. mája 2012

Daniel D u c h o ň

predseda

Výboru NR SR pre financie a rozpočet

Národná rada Slovenskej republiky

**VI. volebné obdobie**

**–––––––––––––––––––––––––––––––––––––––––––––––––––––––––––––––––-**

Číslo : 845/2012

#### N á v r h

**Uznesenie**

#### Národnej rady Slovenskej republiky

**z .... mája 2012**

k  Programovému vyhláseniu vlády Slovenskej republiky so žiadosťou o vyslovenie dôvery vláde (tlač 37)

 **Národná rada Slovenskej republiky**

 podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky so žiadosťou o vyslovenie dôvery vláde, ktoré vláda predložila podľa článku 113 Ústavy Slovenskej republiky

1. **s c h v a ľ u j e**

Programové vyhlásenie vlády Slovenskej republiky,

##### **v y s l o v u j e**

#####  dôveru vláde Slovenskej republiky.